b"\n_START_ARTICLE_\nShetland (s\xc3\xa8rie de televisi\xc3\xb3)\n_START_SECTION_\nProducci\xc3\xb3\n_START_PARAGRAPH_\nLa primera temporada consta de dos episodis pilot, la qual explica una sola hist\xc3\xb2ria basada en la novel\xc2\xb7la Red Bones d'Ann Cleeves dividida en dues parts. Aquesta es va emetre a la BBC el 10 i 11 de mar\xc3\xa7 de 2013. Posteriorment, fou encarregada una segona s\xc3\xa8rie de 6 episodis._NEWLINE_La segona temporada cont\xc3\xa9 sis episodis, filmats el 2013 i emesos el 2014. El contingut est\xc3\xa0 dividit en tres parts de dos episodis cadascuna i corresponents a les novel\xc2\xb7les Raven Black, Dead Water, i Blue Lightning de la mateixa autora._NEWLINE_La filmaci\xc3\xb3 per a una tercera temporada va comen\xc3\xa7ar a l'abril de 2015. Aquesta s\xc3\xa8rie va viure un canvi de format; amb sis episodis que abasten una sola hist\xc3\xb2ria i escrita exclusivament per a televisi\xc3\xb3; fou la primera s\xc3\xa8rie que no va adaptar cap de les novel\xc2\xb7les d'Ann Cleeves._NEWLINE_Una quarta temporada va ser anunciada per la BBC al juliol de 2016. Un cop m\xc3\xa9s, aquesta s\xc3\xa8rie mostra una sola hist\xc3\xb2ria en sis episodis, i de nou escrita exclusivament per a la televisi\xc3\xb3. Aquesta s\xc3\xa8rie va comen\xc3\xa7ar a emetre's el 13 de febrer de 2018._NEWLINE_Durant el rodatge de la s\xc3\xa8rie, tant el repartiment com l'equip es van ubicats a Glasgow i a d'altres localitats de l'Esc\xc3\xb2cia continental. El rodatge va tenir lloc en zones amb paisatges o edificis que recorden a les Illes Shetland, com s\xc3\xb3n Kilbarchan a Renfrewshire, Barrhead; on Douglas Henshall va n\xc3\xa9ixer i cr\xc3\xa9ixer, Ayr i Irvine, North Ayrshire. A les localitzacions del rodatge s'han incl\xc3\xb2s a Lerwick, el port principal de les illes Shetland i el ferri NorthLink que el connecta amb el continent."